Tom Boonen

Tom Boonen (* 15. Oktober 1980 in Mol) is en belgisch Radrennfohrer. He gellt mit talllos Deelstreckensiegen bi Rundfohrten un Siegen bi Eendagsrennen as en vun de best Sprinters un Klassikerfohrer vun de 2000er Johre. 2009 hett Boonen dör en "Kokain-Affäre" för Upsehn sörgt. 

 Loopbahn 
 2001–2003 
Boonen wurr 2001 Profi bi dat Team US Postal Service. Sien Dörbröök beleev de Belgier, de gliekermaaten as Klassikerjäger un Sprint-Spezialist övertüügt, bi Paris-Roubaix 2002, wo de eerst 21-Johrige up den hervörragenden darten Platz keem. Sietdem gull Bonnen in sien Heimat as designeert Nahfolger vun Johan Museeuw, den villicht spoodrieksten Klassikerjäger vun de 1990er Johren. To de 2003 is Boonen to dat Team Quick Step-Davitamon wesselt, wo he ünner annern een Deelstreck vun de Belgien-Rundfohrt up sien Naam schrieven kunn. 

 2004 
2004 kunn sück Boonen endgültig in de afsluuten Welttipp vun den Radsport fastsetten: In't Fröhjohr wunn he en Reeg vun wichtig fläämsch Eendagsrennen meest in' Massensprint, dorünner dat ProTour-Rennen Gent-Wevelgem as ok de Halfklassiker E3-Pries un Scheldepries. Bi de Düütschland Tour un de Tour de France kunn he jeweils twee Deelstrecken in' Massensprint för sück entscheeden. Mit all tosommen 20 Dagserfolgen weer Boonen nah Siegen de tweetspoodriekst Fohrer vun de Saison 2004 achter Alessandro Petacchi, de 21 Mal wunnen harr. 

 2005 
An' 2. April 2005 wunn Boonen denn mit de Flannern-Rundfohrt to'n eersten Mal en so nömmt Monument des Radsports, nahdem he sück wenig Kilometer vör dat Teel ut en sössköppig  Grupp an de Tipp lööst harr. Een Week later kunn Boonen sück ok de den Sieg bi de noordfranzöösch "Königin der Klassiker" Paris-Roubaix sekern. Dordör reck he mit blots 24 Johren as jüngst Fohrer siet 1923 dat prestigeträchtige Koppsteenplaaster-Double, dat toletzt  Peter Van Petegem 2003, Roger De Vlaeminck 1977 un Rik Van Looy 1962 nahnanner wunnen harrn. 

Bi de Tour de France wunn he ok weer twee Deelstrecken in' Massensprint un in Madrid wurr he to'n Afsluss sogor noch Straaten-Weltmeester. 

 2006 
2006 kunn Boonen sien Spood bi de Flannern-Rundfohrt wedderhalen. Bi de Tour de France hett he sück up de darte Deelstreck dat Geel Trikot vun den Führend in de Gesamtwertung halt un kunn dat veer Daag dragen, bevör he wiels de 15. Deelstreck nah L'Alpe d'Huez entkräftet wegen  Magenbeschwerden upgeven dee. 

 2007 
2007 kunn Tom Boonen to'n Saisonuptakt veer Deelstrecken vun de Katar-Rundfohrt un de Punktewertung winnen. Buterdem wunn he eerstmals de beid Halfklassiker Kuurne - Brüssel – Kuurne as ok Dwars door Vlaanderen, todem hett he den Titel bi den GP E3 Harelbeke verteidiggt, de he to'n veerten Mal in Folg för sück entscheeden kunn. Bi de Tour de France] in' Juli kunn he weer twee Deelstrecken up sien Naam schrieven un wunn to'n eerstern Mal in sien Karriere dat Gröön Trikot vun den Punktbesten. 

 2008 
2008 kunn he sien eersten Saisonsieg bi dat Rennen Paris-Roubaix fiern. In' Juni wurr bekannt, dat Boonen vör de Belgien-Rundfohrt positiv up Kokain test wurr. Wiel de positive Test mehr as dree Daag för de Anfang vun de Rundfohrt nommen wurr, hannel sück dat nich um Doping. Allerdings hebbt Boonen straafrechtlich Konsequenzen droht.rad-net.de: Topsprinter Tom Boonen positiv auf Kokain getestet afroopen an'  10. Juni 2008. Oruphen hebbt hüm de Utrichter vun de Tour de Suisse un de Tour de France utlaadenrad-net.de: Kokainaffäre: Boonen von Tour de France ausgeschlossen afroopen an' 11. Juni 2008. Ofschons sück Boonen för sien Fehlverhollen entschuldigen dee, hett he en bewusst Konsum vun  Kokain afstreeden; bi en Besöök in en Bar sall hüm dorna de Droge stillkens in sein Drink mischt wurrn ween.rad-net.de: Boonen: Kokain wurde in Drink gemischt afroopen an' 16. Juni 2008

 2009 
Boonen gwunn to'n darten Mal de Katar-Rundfohrt, to'n tweeten Mal Kuurne–Brüssel–Kuurne un to'n darten Mal Paris-Roubaix. Blots wenig Daag nah den Gewinn vun den  Klassiker Paris-Roubaix wurr Boonen abermals positiv up Kokain test un an' 9. Mai 2009 vun sien Team Quick Step suspendeert. Quick Step suspendiert Tom Boonen  An' 18. Juni wurt bekannt, dat nah Meenen vun unafhängig  Experten  Tom Boonen de Droge nich nicht dör de Nöös trucken hemm kann. En Hooranalyse in de Universität Löwen hett denn ergeven, dat de Menge to minn weer un Boonen sück dat dorum all nich dör de Nöös trucken hemm kunn. Nah Ansicht vun de Fachlüüd weer dat woll blots to en  "indirekten Kontakt" mit de Droge kommen.

 2010 
Dat Johr 2010 fung vör Boonen ganz good an, he kunn twee Deelstrecken bi de Katar-Rundfohrt winnen. Ebenfalls wunn he en Deelstreck bi de Tour of Oman un bi den Klassiker Tirreno–Adriatico. To de Tour de France kunn he wegen Kneeproblemen nich antreden. 

 2011 
2011 kunn he weer en Deelstreck bi de Katar-Rundfohrt winnen, un to'n tweeten Mal ok dat Rennen Gent–Wevelgem.  Bi de Tour de France muss he nah en Stört up de 5. Deelstreck wiels de 7. Deelstreck upgeven.

 2012 

Dat Johr 2012 leeg heel good an. He wunn to'n Anfang en Deelstreck bi de Tour de San Luis, twee Deelstrecken un de Gesamtwertung bi de Katar-Rundfohrt, weer en Deelstreck bi Paris-Nizza un denn nahnanner de Rennen E3-Preis Flandern, Gent–Wevelgem,  
Flannern-Rundfohrt un Paris–Roubaix. Dormit weer he de eerste, de Flannern-Rundfohrt un Paris-Robaix in een Johr to'n tweeten Mal winnen kunn.

 Wat he schafft hett 

2000
 Paris-Tours U23

2001
 twee Deelstrecken Grand Prix Tell
 20px Belgisch U23-Meester - Straatenrennen

2002
 Mannschapstietfohren Katalonien-Rundfohrt

2003
 een Deelstreck Belgien-Rundfohrt

2004
 een Deelstreck Katar-Rundfohrt
 een Deelstreck Ruta del Sol
 E3-Pries Harelbeke
 Gent-Wevelgem
 Gesamtwertung un twee Deelstrecken Tour de Picardie
 een Deelstreck Belgien-Rundfohrt
 twee Deelstrecken Düütschland-Tour
 Prolog un en Deelstreck Ster Elektrotoer
 twee Deelstrecken Tour de France
 een Deelstreck Grootbritannien-Rundfohrt
 GP van Steenbergen
 twee Deelstrecken Circuit Franco-Belge

2005
 twee Deelstrecken Katar-Rundfohrt
 twee Deelstrecken  Paris-Nizza
 E3-Pries Harelbeke
 Flannern-Rundfohrt
 Paris-Roubaix
 een Deelstreck Tour de Picardie
 Gesamtwertung un twee Deelstrecken Belgien-Rundfohrt
 twee Deelstrecken Tour de France
 20px Weltmeester - Straatenrennen

2006
 Doha International Grand Prix
 Gesamtwertung un veer Deelstrecken Katar-Rundfohrt
 een Deelstreck Ruta del Sol
 dree Deelstrecken Paris-Nizza
 E3-Pries Harelbeke
 Flannern-Rundfohrt
 Flannern-Scheldepries
 twee Deelstrecken Belgien-Rundfohrt
 Veenendaal-Veenendaal
 een Deelstreck Tour de Suisse
 dree DeelstreckenENECO Tour
 een Deelstreck Tour of Britain

2007
 veer Deelstrecken un Mannschapstietfohren Katar-Rundfohrt
 een Deelstreck Andalusien-Rundfohrt
 Kuurne-Brüssel-Kuurne
 Dwaars dör Flannern
 E3-Pries Harelbeke
 een Deelstreck Belgien-Rundfohrt
 twee Deelstrecken und 20px|Gröön Trikot Gröön Trikot Tour de France

2008
 Gesamtwertung, dree Deelstrecken un Mannschapstietfohren Katar-Rundfohrt
 een Deelstreck Kalifornien-Rundfohrt
 Paris–Roubaix
 een Deelstreck Belgien-Rundfohrt
 een Deelstreck Ster Elektrotoer
 een Deelstreck Öösterriek-Rundfohrt
 een Deelstreck Wallonie-Rundfohrt
 twee Deelstrecken ENECO Tour
 twee Deelstrecken Vuelta a España
 een Deelstreck Circuit Franco-Belge

2009
 Gesamtwertung un een Deelstreck Katar-Rundfohrt
 Kuurne-Brüssel-Kuurne
 Paris–Roubaix
 20px Belgisch Meester - Straatenrennen
 een Deelstreck ENECO Tour
 een Deelstreck Circuit Franco-Belge

2010
 twee Deelstrecken Katar-Rundfohrt
 een Deelstreck Tour of Oman
 een Deelstreck Tirreno–Adriatico

2011
 een Deelstreck Katar-Rundfohrt
 Gent–Wevelgem

2012
 een Deelstreck Tour de San Luis
 Gesamtwertung un twee Deelstrecken Katar-Rundfohrt
 een Deelstreck Paris-Nizza
 E3-Pries Flannern
 Gent–Wevelgem
 Flannern-Rundfohrt
 Paris–Roubaix

 Utteknungen 
 Vélo d’Or 2005

 Weblenken 

 Offiziell Websteed (fläämsch, franzöösch, engelsch)
 Portrait up rad-net.de
 Tom Boonen in de Datenbank vun Radsportseiten.net
 Tom Boonen in de Datenbank vun de Tour de France (engelsch)

 Enkeld Nahwiesen 

Kategorie:Mann
Kategorie:Börger von Belgien
Kategorie:Radrennfohrer (Belgien)
Kategorie:Boren 1980